ISANDA LAUAS
Tere tulemast saatesse!
Enne seda saadet saatekülalisega vesteldes sai selgeks,
et Püha Vaim on olnud koos temaga kogu elu, kuni tänaseni välja.
Tere tulemast Aleksi Kranz! - Tänan!
Oleme oma saadet alati alusanud juba noorpõlvest.
Ma tean, et su juured on pärit Saksamaalt,
aga kuidas need siia sattusid ja kuidas su elutee alguse sai?
Endalgi on seda huvitav kuulata.
1920'ndatel aastatel tuli suur hulk sakslasi Ingerimaale.
Nad otsisid seal võimalusi harrastada väikeettevõtlust.
Sel ajal valitses Venemaal maaorjus.
Arvatavasti teate seda. - Jah.
Oli palju rikkaid, kellele kuulusid suured maavaldused.
Lisaks maale, olid neil ka orjad.
Kui inimestel on palju raha, omandit ja vaba aega, hakkab neil igav
ja nad mõtlevad välja igasuguseid asju.
Tolle aja Venemaa rikkad harrastasid kaardimänge ja teisi hasartmänge.
Ka sakslased oskasid neid mänge.
Nad hakkasid koos mängima ja üks sakslane võitis suure maja.
Ta ostis kogu selle maavalduse koos orjadega ja muuga.
Ta hakkas seda valdust pidama,
aga see oli nii suur, et ta kutsus venna appi.
Üksi oli seda raske pidada.
Nii nad siis pidasid kahekesi seda kohta ja elasid seal.
Sealt ongi mu esiisad pärit.
Mu isaisa nimi oli Karl. See oli sakslastele lähedane nimi.
Sealt me suguvõsa alguse saigi.
Te sündisite vist Leningradi provintsis,
või kuidas seda piirkonda nimetatigi, kus soomlased elasid?
See oli Ingerimaa ja see oli üsna suur maa-ala.
See polnud pelgalt Leningradi oblast, vaid ulatus kaugemalegi.
See küla, kus me tollal elasime, asus 80 km kaugusel Leningradist.
See oli väike küla umbes paarikümne majaga.
Seal oli palju Kranze.
Paljudel oli nimeks Kranz.
Sa sündisid usklikus peres.
Su isal oli üsna suur maakoht ja uhked ehitised.
- Kui Venemaal tekkisid kolhoosid, siis te kaotasite need.
Just.
Nimetus "kolhoos" tähendab kollektiivset majandust.
See tekkis Venemaal revolutsiooni järel.
See ei tekkinud mitte igal pool kiiresti.
Meie piirkonda jõudis see 1934 aastal, kui täpne olla.
Siis riik vaatas, kes on liiga rikkad ja neilt võeti kõik ära.
Kõik maad, karjad jne. läksid kolhoosile ühiseks hüvanguks.
Sa olid siis 4-aastane.
Sul oli isa veel umbes 10 aastaks, kuni algas II Maailmasõda.
See muutis te pere elu üsna palju.
Jah.
Ma olin 4-aastane ja mäletan seda aega hästi.
Paari viimase aasta sündmused sellest ajast
on jäänud kui pildina meelde.
Mu isa ja ema olid usklikud ning meil oli ka külas palju usklikke.
Venemaal ja kogu Nõukogude Liidus oli kogu religioon keelatud.
Öeldi, et Jumalat pole olemas.
Kes uskus ja veel ka rääkis sellest, sai karistada.
Juhtus nii, et meilt võeti kõik ära- kari, mets ja maa.
Kõik läks kolhoosile.
Maja pidime odavalt maha müüma,
sest kes see ikka oleks seda maja ostnud?
Kõigil olid ju omad majad olemas.
Nii et pidime sealt lahkuma.
Üks mälestuskild on sellest ajast veel selgelt meeles.
Ma istusin ree peal ja vanaisa sõidutas mind.
Ree ees oli hobune.
Talvel, karusnahkse teki sees, vaatasin ringi.
Ma armastasin oma vanaisa ja tundus, et tema mind ka.
Selline mälestus on sellest jäänud.
Viimane mälestus sellest külast enne sealt minekut, oli see,
kui istusin rongis ja oli pime. Kuu paistis selgelt.
Vaatasin seda kuud.
See oli viimane mälestus sellest külast.
Me kolisime Leningradile lähemale.
Meilt oli Leningradi umbes 35 km.
Isa ja onu ostsid koos maja.
Onu oli abielus ja koos temaga oli ta ema, ehk mu ema ema.
Selles majas oli 2 osa - 2 sissepääsu ja keskel oli köök.
Nemad elasid ühes, meie teises majaosas.
30'ndate lõpp oli maailmas aeg, kus valmistuti maailmasõjaks.
Teiegi oma peredega olite olukorras,
kui 1940. a sakslased vist vallutasid selle ala, kus te elasite.
See oli 1941. aastal.
Te sattusite sakslaste okupatsiooni alla.
- Jah.
Selleks ajaks olin jõudnud 3 aastat koolis käia.
Saksamaa tungis Nõukogude Liidule kallale
1941. aasta juunis.
Juhtus nii, et olin sel ajal tädi Alma juures maal, 20 km eemal.
Olin tema juures ja nautisin tema hoolitsust ja headust.
Pidin seal viibima paar nädalat, aga siis tulid ka isa ja ema sinna.
Ma ei osanud neid üldse oodata.
Nad teatasid, et sõda on puhkenud ja ma pean minema koju.
Isa pidi minema sõjaväkke.
Isa viidigi juunis sõjaväkke.
Ei läinudki mitut kuud, kui septembris sakslased vallutasid meie piirkonna.
Nad vallutasid me ala kahelt poolt.
Seal olid Tuutari mäed. Ka raudteejaama nimi oli Tuutari.
Seal oli kaks mäge - üks oli metsaga kaetud, teine oli lage.
Nad vallutasid need.
Nad piirasid need ümber
ja venelased jäid nende piiramisrõngasse.
See oli selline õuduste öö.
Enne seda ööd, kui nad tulid, andsid nad 2 nädalat suurtükituld.
Õhtul alustasid ja hommikuni välja. Kogu aeg tulistasid.
Me magasime kuskil kraavis.
Kuna inimene harjub kõigega,
siis meiegi harjusime sellega, et kuulid lendasid üle meie.
Kui pihta ei saanud, oli hästi.
Mingil põhjusel magasime mina ja ema majas sees.
Majas magades tabas üks mürsk naabri krunti.
Mürsukillud tabasid ka meid läbi seina.
Õnneks oli magamistuba maja teisel poolel.
Nendest jutustustest võiks teha tundidepikkuse saate,
aga kuna aeg läheb, peame neid jutte pisut kärpima.
Samas, sõja ajal juhtus nii mõndagi. Nagu su isagagi, kes langes.
Langes jah.
Mina oma sõbraga ei tahtnud jääda sakslastele vangideks.
Selles eas lapsed tahavad olla kangelased.
Tegime korralikud ragulkad.
Üks lennuk oli väljaspool küla alla tulistatud.
Otsisime sealt korralikku kummi ja tegime endile võimsad ragulkad.
Korjasime kive ja mõtlesime, et kui sakslased tulevad,
siis nad veel saavad seda maitsta.
See oli tore lugu,
kuigi meil oli tõsi taga.
Aga kui sakslased tulid paremate "ragulkadega",
siis me unustasime omi ragulkasid kasutada.
Isa oli sõjas ja kord enam temalt kirju ei tulnud.
Rinne läks üle
ja me ei kuulnud temast enam rohkem midagi.
Alles Soomes, 50'ndate teisel poolel, kuulsime tema langemisest.
Ta langes suurtes lahingutes Moskvast lõuna pool.
Pikk teadmatus on lastele ja peredele väga raske.
1943. aastal oli aeg, kui sa pääsesid Soome poolele.
Soome võttis koos sakslastega vastu Soome juurtega inimesi.
Oli huvitav olukord, kus Soome vajas tööjõudu.
Saksamaa ja Soome leppisid omavahel kokku,
et sünnilt soomlastest elanikkonna võib sealt ära viia Soome.
Nii läkski.
Ja peab ütlema, et saksa väed kohtlesid soomlastest elanikke
paremini kui venelasi.
Neil oli selline hea suhtumine soomlastesse.
Ja kui seal oli nälg, siis nad võimaluste piires ikka aitasid elanikke.
Sa tulid 1943. a Soome. Kuhu kohta sa tulid?
Alguses viidi meid Eestis asuvasse Paldiski sadamasse
ja sealt edasi Hankosse.
Olles teel Soome, kujutasin seda ette paradiisina.
Me ei saanud Venemaal tegelikkusest migit teavet.
Venemaal ei saanud mingigi välisriigi kohta tõest teavet.
Aga nii palju, kui inimestelt kuulsime, tundus, et Soome on tore maa.
Mu meelest oligi.
Aga vastuvõtt Hankos polnud nii meeldiv.
Meid käsutati algul kohe sauna
ja kui meid endid ja me riided olid läbi aurutati, saime sealt välja.
Läksime poistega kaljule imetlema kaljusid ja merd.
Siis hakkasid kostma hüüded: "Venelased, venelased!"
ja kivid hakkasid lendama.
See paradiisi maine kukkus kokku.
See küll täielikult ei kadunud, aga ma olen Soomega tutvunud
ja võin öelda,
et ma olen palju soomlasem kui soomlased ise.
Sest ma armastan Soomet ja olen alati isamaa poolt.
Kuid nüüd uurime vaimulikku poolt su elus.
Kui Venemaal eitati Jumala olemasolu,
siis su pere käis põrandaaluses koguduses,
kus ka sina oma õdede ja vendadega
käisid kuulamas vaimulikke jutlusi ja vaimulikke laule.
Sa kuulasid neid, aga enda meelest usklikuks veel ei saanud,
kuniks see juhtus Soomes.
Räägi pisut, kuidas Jeesusest su elu Issand sai?
Me ema ja isa olid usklikud, nii nagu vanaisagi.
Meie külas olid oma ringkonnad, mida nimetati ka usulahkudeks.
Ma polnud neist kunagi kuulnudki.
Kuid need ringkonnad olid täis vaimu.
See oli Püha Vaim.
Lapsed istusid alati voodis ja olid kaasas.
Püha Vaim mõjutas.
Olen sellest ka oma naisega rääkinud,
kui tähtis on, et lapsed viidaks kogudusse,
et nad kuuleks seal Jumala Sõna.
Sest kui Püha Vaim mõjutab, siis see mõjutab last ka sisemiselt.
Kuigi nad ise ei saa sellest veel aru.
See läheb neile sisse.
Nii on see ka meilegi sisse läinud. Mul oli erk meel.
Ema läks kirikusse,
mille olid loonud karjalastest ümberasujad.
Sinna tulid usklikud karjalased.
Algul võttis ema tüdrukud kaasa, kuid siis läksin ka mina kaasa.
Olin tugevalt ärkamise sees. Ma tundsin seda.
Aga ma ei olnud veel justkui uuestisündinud.
Siis tuli Soome selline jutlustaja nagu Branham.
Meilgi koguduses taheti väga selle mehe juurde pääseda,
sest ta oli nii kuulus jutlustaja.
Koosolekud toimusid messihallis.
Läksime sinna suure seltskonnaga.
Seal olid tõesti head koosolekud ja Jumal ka mõjutas.
Seal otsustasingi teha avaliku usuotsuse.
Ma läksin ette ja palusin eestpalvet.
Seal oli meile natuke tuttav Arvid Böhm.
Ta palvetas mu eest.
Ta kuulutas mu patud andeks ja ma usaldasin end Jumala kätesse.
Alguses imestasin, et midagi ei juhtunud.
Koduteele asudes, olid rongivagunis, kus sõitsime,
suurem osa sõitjatest usklikud.
Paljud laulsid ja Püha Vaim langes.
Siis sain aru, et mu sees juhtus midagi.
Kogesin Jumala Vaimu mõju nii tugevasti,
et koju jõudes pidin kohe tunnistama sõpradele jne.
Siit see algaski.
Olen oma elus näinud,
kui tähtis see on, et leidsin juba noorena Jumala.
Kõik tähtsad otsused leiavad aset nooruses,
enne täiskasvanuks saamist.
Olen näinud, kuidas inimene sattub eksiteele,
kui tal pole Jumalat.
On väga raskeid olukordi, kui tegutsetakse ainult tunnete põhjal
ja ilma Jumalata.
Nüüd räägime ka su maisest tööst.
Sa olid elektrotehnika oskustööline.
Sa oskad väga hästi vene keelt.
Need oskused on võimaldanud sul tegutseda nii lennunduses
kui kaitseväe üksustes.
Ehk siis, oled olnud nõutud mees.
Mitu ärireisi sa oled Venemaale teinud?
Umbes 250.
Oled oma töö tõttu olnud ka kaitsejõududega seotud.
Venemaaga on tehtud palju kaupa
ja sa oled isegi kindralitega koos saunas olnud.
Jah. Kord olin viie kindraliga saunas, kus mina ainsana polnud kindral.
Seal oli Soome õhujõudude ülem Salmela
ja neli Vene kindralit.
Mina olin koos nendega.
Praegu ei jõua kõike rääkida,
aga vesteldes sinuga tundus kogu aeg,
et Püha vaim on sind juhtinud ühest kohast teise ja kinkinud edu.
Ka abikaasa leidmine pühapäevakooli ühingute kaudu
oli imeline lugu,
kus teid viidi kokku üle 60 aasta tagasi.
Jah.
- See abielu on vastu pidanud ja tugevnenud.
Nagu sa mainisid, oli ka tööelus mu järele kõva nõudlus.
Nõudlus oli just vene ja soome keele oskajate järele.
Sellel, kes oskas hästi mõlemat keelt, jagus tööd küllaga.
Sain ise valida, kuhu tööle lähen.
Vahel mind osteti tagasi nende poolt, kus olin enne olnud.
Vajadus oli väga suur.
Nooruses, kui said Soome kodakondsuse,
siis Jumal ka aitas sind, kui sul probleemid tekkisid.
Sa said Soome kodanikuks ja sul polnud vaja minna pakku Rootsi.
Jumalalt tuli see ilmutus,
et kes otsib varjupaika Jumalas, see ei pea põgenema.
Tahtsin koos lapsepõlvesõbraga minna Rootsi.
Ta ütles, et nende peremees, kes on rikas, omab suhteid,
et et oleksime saanud minna salaja Rootsi.
Ma juba valmistusin selleks kõigeks, kuid kui avasin Piibli, tulidki sõnad:
"Kes otsib varjupaika Jumala juures, see ei pea põgenema."
See polnud pelgalt sõna.
Tundsin, et Jumal vajutab oma sõrmega:
"Sina ei lähe siit kuhugi!"
Nii jäingi siis Soome ja varjasin end, et mind tagasi ei viidaks,
sest suurem osa neist saadeti tagasi Venemaale.
Ütlesid, et kui noorelt saadakse usklikuks,
siis see on väga tähtis.
Sa said usklikuks alla 20-aastaselt - 16-aastaselt.
See on juhtinud su abielu, töökoha ja teisi sadu valikuid.
Jah.
On väga tähtis liikuda Jumala juhtimisel.
Olen Jumalale tänulik selle eest, et pääsesin noorena Ta hoole alla.
Tema Vaim on mind väga selgelt tähtsates kohtades juhtinud,
öeldes: "See tee!"
Meil on veel minut aega ja ma palun sul öelda vaatajatele,
mida Püha Vaim su südamele paneb.
Tahan teistele edasi anda,
et mida nooremana sa oma elu Jumalale annad,
seda parem on.
Sest kõik tähtsad valikud toimuvad enne,
kui inimene saab täiskasvanuks.
Kui teed vale valiku, on kogu elu rikutud.
Olen ise lähedalt näinud, kuidas inimese elu võib lörri minna,
kui ta teeb vale valiku.
Oled isiklikult ja konkreetselt näinud,
kuidas inimestel su ümber, kes on vale valiku teinud,
on elud rikutud.
Just.
Aitäh Aleksi, et olid me saates!
Ja eriti selle eest, et näitasid,
et Jumal on olnud hea Jumal su jaoks.
Ta on sind juhtinud ja kinkinud sulle tööelus edu.
Sa oled siin maa peal justkui Jeesuse lõhnaks.
Jah. Aga palju tähtsaid asju on ka jäänud rääkimata.
Olen tõesti kogenud Jumala juhtimist oma igapäeva elus
ja saan seda kogeda tänapäevani.
Aitäh sulle ja Jumal õnnistagu sind ja su peret!
- Aitäh!
Kui soovid toetada Eesti TV7 tööd, helista 900 1777 (kõne hind 7 euri)
Võid ka annetada pangaülekandega, leides me andmed www.tv7.ee Aitäh!
Tõlge: Raul Jürimaa